《又以永锡难老为韵 其三》
宋代·刘一止

采采黄菊英，秀色真可餐。泛之清霞觞，荐以白玉盘。

我欲持寿公，助发凌风翰。天地炯在眼，一举非公难。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。